Συντεταγμένες: 41°19′45.2″N 45°4′23.2″E﻿ / ﻿41.329222°N 45.073111°E﻿ / 41.329222; 45.073111

Η Κόκκινη Γέφυρα που διασχίζει τον ποταμό Χράμι έχει 4 καμάρεςΗ γέφυρα είναι Αμετακίνητο Μνημείο Πολιτιστικής Κληρονομιάς των 2 χωρών.Αυτή η τρύπα στη γέφυρα παρεμποδίζει την είσοδο στο Αζερμπαϊτζάν, 2009
Η **Κόκκινη Γέφυρα** ( αζερικά: Qırmızı Körpü‎. γεωργιανά: წითელი ხიდი) είναι μία διασυνοριακή οδική γέφυρα μεταξύ των χωρών Γεωργία και Αζερμπαϊτζάν, που συνδέει την Τιφλίδα με την Γκαντζά. Η τοξωτή γέφυρα που διασχίζει τον ποταμό Χράμι είναι κατασκευασμένη από κόκκινα τούβλα, βρίσκεται στην περιοχή της ουδέτερης ζώνης μεταξύ των συνοριακών φυλακίων και αποτελεί σημείο διέλευσης των συνόρων. Χτίστηκε ως επί το πλείστον κατά τον 17ο αιώνα. Η Κόκκινη γέφυρα χρησιμοποιούταν καθημερινά μέχρι το 1998, που περατώθηκε η κατασκευή μιας νέας και αρκετά μεγαλύτερης γέφυρας στο πλαίσιο των έργων του TRACECA (Διάδρομος μεταφορών Ευρώπη-Καύκασος-Ασία).

Ιστορία
-------

Σε αυτήν την τοποθεσία, σε απόσταση 95 μ. από την Κόκκινη γέφυρα, υπήρχε μία παλαιότερη γέφυρα του 12ου αιώνα που διέσχιζε τον ποταμό Χράμι. Από την αναφερόμενη ως «Σπασμένη γέφυρα» έχουν διασωθεί τα ερείπιά της στις δύο ανάντι όχθες του ποταμού.

Η Κόκκινη γέφυρα κατασκευάστηκε περί το 1647, επί βασιλείας του Βασιλιά Ρόστομ της Γεωργίας. Ήταν μεγάλης σημασίας για την οικονομική και πολιτική ανάπτυξη της Γεωργίας.

Η περιοχή της γέφυρας έχει αποτελέσει πεδίο μαχών και συγκρούσεων. Την 7η Σεπτεμβρίου 1795 ένας μεγάλος στρατός του Αγά Μοχάμεντ Χαν Κατζάρ αντιμετώπισε στη γέφυρα 200 στρατιώτες του Ηράκλειου Β' της Γεωργίας. Οι υπερασπιστές της γέφυρας αναγκάστηκαν να υποχωρήσουν.

Τον Φεβρουάριο του 1921 στην Κόκκινη γέφυρα συγκρούστηκαν οι αγωνιστές της Δημοκρατίας της Γεωργίας με μονάδες του Κόκκινου στρατού. Οι σοβιετικοί κατέλαβαν την γέφυρα και επιτέθηκαν στην Τιφλίδα.

Καθ 'όλη τη δεκαετία του 1990 υπήρχε μια μεγάλη αγορά στην ουδέτερη ζώνη  που τη λειτουργούσαν Αζερμπαϊτζάνοι από την περιοχή Μαρνεύλι της Γεωργίας. Την άνοιξη του 2006 οι Γεωργιανοί έκλεισαν την αγορά στο πλαίσιο της εκστρατείας κατά της λαθρεμπορίας.

Σχέδιο του 1859Σχέδιο του 1876
Το 2012 με Προεδρικό διάταγμα η Κόκκινη γέφυρα αναγνωρίστηκε ως Αμετακίνητο Μνημείο Πολιτιστικής Κληρονομιάς της Γεωργίας.

Περιγραφή
---------

Η γέφυρα έχει συνολικό μήκος 175 μ. ύψος 10-12 μ. και το πλάτος της είναι 4,3 μ. στη μέση και 11,7 μ. στα άκρα. Η τοξωτή γέφυρα έχει 4 καμάρες που χωρίζονται με το σχήμα: 8,2 + 16,1 + 8 + 26,1 μ. Είναι κατασκευασμένη από κόκκινα τούβλα διαστάσεων 22 x 22 x 4 εκ.

Μεταξύ των πυλώνων της γέφυρας είχαν χτιστεί δύο καραβανσεράι, με συνολική έκταση δωματίων 300 τ.μ.

Παραπομπές
----------

1. ↑
2. ↑  Το πρόγραμμα TRACECA του TACIS αφορά τη δημιουργία ενός διαδρόμου μεταφορών που ξεκινά από την Κεντρική Ασία, προχωρεί κατά μήκος της Κασπίας Θάλασσας και συνεχίζεται μέσω του Καυκάσου μέχρι την Ευρώπη. Καλύπτει όλους τους τομείς οδικών, σιδηροδρομικών, θαλάσσιων μεταφορών καθώς και το εμπόριο.
3. ↑  «ანტიკური ხანის ორი ხიდი საქართველოში» (PDF).
4. 1 2  soobshchenīi͡a, Russia Ministerstvo puteĭ (1863). *Zhurnal*.
5. ↑  *Щусев П. В.* Мосты и их архитектура. — М.: Гос. изд-во лит. по стр-ву и архитектуре, 1953. — С. 186. — 360 с.
6. ↑  თბილისის აღება აღა–მაჰმად–ხანისაგან 1795 წელს (მოთხრობა თვალით მნახველისა), ჟურნალი ივერია, თბ. 1885 წ.N 2.
7. ↑  *იასე ცინცაძე*, აღა-მაჰმად–ხანის თავდასხმა საქართველოზე, თბ. 1969 წ.
8. ↑  ქართული საბჭოთა ენციკლოპედია, ტ. 11, გვ. 319, თბ. 1987 წელი.
9. ↑  საქართველოს ისტორიის ნარკვევები, ტ.IV. თბ. 1973 წ.
10. ↑  *Azerbaijan with excursions to Georgia* published by Trailblazer, third edition, page 265
11. ↑  «კულტურული მემკვიდრეობის ძეგლისათვის ეროვნული მნიშვნელობის კატეგორიის განსაზღვრის შესახებ». *სსიპ "საქართველოს საკანონმდებლო მაცნე"* (στα Γεωργιανά). Ανακτήθηκε στις 1 Αυγούστου 2019.
12. ↑  *Усейнов М. А. Саламзаде А. В. Бретаницкий Л. С.* История архитектуры Азербайджана. — М.: Госстройиздат, 1963. — С. 106. — 396 с.